CELEX: C2006/131/53
Language: fi
Date: 2006-06-03 00:00:00
Title: Asia C-119/06: Kanne  28.2.2006  — Euroopan yhteisöjen komissio v. Italian tasavalta

3.6.2006   
            
            
               FI
            
            
               Euroopan unionin virallinen lehti
            
            
               C 131/29
            
         Kanne 28.2.2006 — Euroopan yhteisöjen komissio v. Italian tasavalta
   (Asia C-119/06)
   (2006/C 131/53)
   Oikeudenkäyntikieli: italia
   Asianosaiset
   
      Kantaja(t): Euroopan yhteisöjen komissio (asiamiehet): X. Lewis, avvocato M. Mollica)
   
      Vastaaja(t): Italian tasavalta
   Vaatimukset
   
               —
            
            
               Kantaja vaatii, että yhteisöjen tuomioistuin toteaa Italian tasavallan jättäneen noudattamatta julkisia palveluhankintoja koskevien sopimusten tekomenettelyjen yhteensovittamisesta 18 päivänä kesäkuuta 1992 annetun neuvoston direktiivin 92/50/ETY (1) ja erityisesti sen 11, 15 ja 17 artiklan mukaisia velvoitteitaan, koska Regione Toscana ja Toscanan alueen Azienda Sanitariet ovat tehneet Confederazione delle Misericoridie d'Italian ANPASin Toscanan aluekomitean ja CRIn Toscanan jaoston kanssa alueellisen puitesopimuksen sairaskuljetusten suorittamisesta 11.10.1999 alkaen ja jatkaneet tätä puitesopimusta 28.3.2003 siihen liitetyllä pöytäkirjalla ja tämän jälkeen Toscanan alueneuvoston 19.4.2004 tekemällä päätöksellä nro 379 huhtikuussa 2004 uuden sopimuksen, jolla jatketaan yhteistyötä edellä mainittujen yhdistysten kanssa kyseisten palvelujen suorittamiseksi tammikuusta 2004 joulukuuhun 2008
            
         
               —
            
            
               että Italian tasavalta velvoitetaan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio katsoo, että edellä mainitut sopimukset, jotka koskevat kuljetuspalvelujen suorittamista, ovat julkisia palveluhankintoja, joita tehtäessä on loukattu julkisia hankintasopimuksia koskevia yhteisön oikeussääntöjä, koska sopimukset on tehty suoraan turvautumatta minkäänlaiseen kilpailuttamismenettelyyn.
   
      (1)  EYVL L 209, 24.7.1992, s. 1.